|  |
| --- |
| **Nemzeti Biztonsági Felügyelet** |
| **Formátum**  | Elektronikus  |
| **Adatkezelés célja**  | Azok a felhasználók, akiknek az állami vagy közfeladat ellátása érdekében indokolt, személyi biztonsági tanúsítvánnyal rendelkezzenek a minősített adat védelméről szóló 2009. évi CLV. törvény 13. § (1) bekezdése alapján.  |
| **Adatkezelés jogalapja**  | A Nemzeti Biztonsági Felügyelet a minősített adat védelméről szóló 2009. évi CLV. törvény 22. § (1) bekezdése alapján kezelheti a személyi biztonsági tanúsítvány kiadásához szükséges személyes adatokat.  |
| **Adatkezelés időtartama**  | A minősített adat védelméről szóló 2009. évi CLV. törvény 22. § (2) bekezdése alapján az (1) bekezdésben meghatározott személyes adatokat a Nemzeti Biztonsági Felügyelet az érintett személy részére kiadott utolsó személyi biztonsági tanúsítvány érvényességi idejének lejártát vagy visszavonását követően a minősített adattal visszaélés bűncselekményére a büntető törvénykönyvben meghatározott büntetési tétel felső határának megfelelő ideig kezeli.A 22. § (3) bekezdése alapján, ha az érintett személy részére személyi biztonsági tanúsítvány kiadására nem kerül sor, a Nemzeti Biztonsági Felügyelet az (1) bekezdés *a)* pontjában meghatározott adatokat az eljárás befejezését követően köteles törölni. |
| **Érintettek köre**  | Mindazon az állami szerveknél dolgozó személyek, akiknek az állami vagy közfeladat ellátása érdekében indokolt, hogy NATO, illetve EU minősített adathoz hozzáférjenek, valamint azok a gazdálkodó szerveknél dolgozó személyek, akiknek az állami vagy közfeladat ellátása érdekében indokolt, hogy nemzeti, NATO, illetve EU minősített adathoz hozzáférjenek. |
| **Adatok forrása**  | A biztonsági vezető által aláírt és a Nemzeti Biztonsági Felügyelethez megküldött kérelem (adatlap). |
| **Kérdőíves adatfelvétel esetén a kitöltendő kérdőív**  | A Nemzeti Biztonsági Felügyelet működésének, valamint a minősített adat kezelésének rendjéről szóló 90/2010. (III. 26.) Korm. rendelet 11. § (2) és (4) bekezdései alapján minősített adatot kezelő szerv biztonsági vezetője kezdeményezi a személyi biztonsági tanúsítvány kiadását a minősített adatok védelmének szakmai felügyeletéért felelős miniszter által vezetett minisztérium és a Nemzeti Biztonsági Felügyelet honlapján közzétett adatlap kitöltésével. |
| **Adatvédelmi nyilvántartás azonosítója**  | Az információs önrendelkezési jogról és az információszabadságról szóló 2011. évi CXII. törvény 65. § (3) bekezdés a) pontja alapján nincs.  |
| **Adatok fajtái**  | Az érintett személy:természetes személyazonosító adatai,állampolgársága,úti okmányának okmányazonosítója,minősített adat felhasználásához kötődő munkahelye, beosztása és feladatköre,nemzetbiztonsági ellenőrzése során kitöltött biztonsági kérdő ívben és a nemzetbiztonsági ellenőrzést végző szerv hozzájárulásában foglalt adatai,a kiadott személyi biztonsági tanúsítvány száma, kelte, érvényességi ideje és szintje. |
| **Adatokhoz való hozzáférés módja**  | Nem nyilvános.  |
| **Másolatkészítés költségei**  | -  |